36. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 235 της 22 Μαρτ./4 Απρ. 1979 (ΦΕΚ Α΄ 65) Περί ρυθμίσεως της εντός των ποταμών διενεργουμένης αλιείας. Έχοντες υπ’ όψει: 1.Τας διατάξεις του άρθρ. 10 του Ν.Δ. 420/1970 «περί Αλιευτικού Κώδικος». 2.Την υπ’ αριθ. 40/6.12.78 γνωμοδότησιν του Συμβουλίου Αλιείας. 3.Την υπ’ αριθ. 163/1979 γνωμοδότησιν του Συμβουλίου της Επικρατείας, προτάσει του επί της Γεωργίας Υπουργού, αποφασίζομεν: ΄Αρθρ.1.-Τα αλιευτικά εργαλεία δια των οποίων επιτρέπεται η διενέργεια αλιείας εις τους ποταμούς της Χώρας, κατονομαζόμενα ανεξαρτήτως της τοπικής των ονομασίας είναι τα κάτωθι: α)Δίκτυα απλά και μανωμένα, έχοντα άνοιγμα οπών (μάτια), κατ’ ελάχιστον, 20 χιλιοστόμετρα κατά πλευράν τετραγώνου. Η αλιεία δια των δικτύων τούτων επιτρέπεται εις τους ποταμούς Έβρον, Νέστον, Στρυμόνα, Αλιάκμονα, Αχελώον, Βοΐδομάτην, Αξιόν, Λουδίαν, Πηνειόν και Αλφειόν, εις δε τους λοιπούς ποταμούς απαγορεύεται. β)Βολκοί, έχοντες άνοιγμα οπών (μάτια) δικτύου κατ’ ελάχιστον, 20 χιλιοστόμετρα κατά πλευράν τετραγώνου. Οι βολκοί ούτοι δεν επιτρέπεται να τοποθετούνται εντός των ποταμών εις απόστασιν μεταξύ των, μικροτέραν των 50 μέτρων. Κατ’ εξαίρεσιν, οι χρησιμοποιούμενοι εντός του ποταμού Έβρου βολκοί, δύνανται να έχουν άνοιγμα οπών (μάτια), κατ’ ελάχιστον, 16 χιλιοστόμετρα κατά πλευράν τετραγώνου και να τοποθετούνται εις οιανδήποτε απόστασιν μεταξύ των. γ)Πεζόβολοι έχοντες άνοιγμα οπών (μάτια) δικτύου κατ’ ελάχιστον, 30 χιλιοστόμετρα κατά πλευράν τετραγώνου. δ)Κοφινέλλα. ε)Αγκιστρωτά εργαλεία, πλην των πολυαγκίστρων (παραγαδίων). Άρθρο.2.-1.Δια την προστασίαν της αναπαραγωγής των υδροβίων ζώων, απαγορεύεται η διενέργεια αλιείας δια παντός εργαλείου ή μέσου εντός των ποταμών, επί χρονικόν διάστημα μέχρι 45 ημερών κατ’ έτος, περιλαμβανόμενον μεταξύ 1ης Απριλίου έως 15ης Ιουνίου. Η διάρκεια, η έναρξις και η λήξις της απαγορευτικής περιόδου, ορίζονται, αναλόγως των ειδικών συνθηκών εκάστου ποταμού, δι’ αποφάσεως του Υπουργού Γεωργίας, προτάσει της Διευθύνσεως Αλιείας. 2.Ωσαύτως απαγορεύεται η εις τους ποταμούς αλιεία δι’ οιωνδήποτε αλιευτικών εργαλείων, εφ’ όσον φράσσεται ο ρούς τούτων εις έκτασιν μείζονα του ημίσεος του πλάτους αυτών ή παροχετεύεται η κοίτη των εν όλω ή εν μέρει. Αρθρ.3.-Από της ενάρξεως ισχύος του παρόντος καταργείται η περίπτ. Α΄ του άρθρ. 3 του Β.Δ. 142/1971 «περί αλιείας των υδροβίων ζώων λιμνών και ποταμών και προστασίας αυτών» (ΦΕΚ 49 τ.Α΄/ 1971). (Αντί για τη σελ. 298,16243(β) Σελ. 298,16243(γ) Τεύχος 783–Σελ. 95 Περιορισμοί  Αλιείας 13.Ζ.ε.34-36 